**ΠΑΝΟΡΑΜΑ ΠΟΡΤΟΓΑΛΙΑΣ**

**9 ΗΜΕΡΕΣ**

***ΛΙΣΣΑΒΩΝΑ -ΣΙΝΤΡΑ-ΚΑΣΚΑΙΣ-ΕΣΤΟΡΙΛ-ΚΑΜΠΟ ΝΤΑ ΡΟΚΑ-ΠΑΡΚΟ ΤΩΝ ΕΘΝΩΝ-ΟΜΠΙΝΤΟΥΣ-ΝΑΖΑΡΕ-ΜΠΑΤΑΛΙΑ-ΦΑΤΙΜΑ-ΚΟΙΜΠΡΑ-ΜΠΟΥΣΑΚΟ-ΑΒΕΙΡΟ-ΠΟΡΤΟ-ΣΑΝΤΙΑΚΓΟ ΝΤΕ ΚΟΜΠΟΣΤΕΛΑ-ΣΑΝΤΑ ΛΟΥΖΙΑ-ΒΙΑΝΑ ΝΤΟ ΚΑΣΤΕΛΟ-ΜΠΡΑΓΚΑ-ΓΚΙΜΑΡΑΕΣ***

* **Δώρο** η εκδρομή **Σίντρα – Κασκάις -Εστορίλ- Κάμπο Ντα Ρόκα-Πάρκο των Εθνών**
* **Δώρο η εκδρομή Σαντιάγκο ντε Κομποστέλα-Σαντα Λουζία-Βιάνα Ντο Καστέλο στην γειτονική Ισπανία**
* **Δώρο γεύμα σε παραδοσιακό εστιατόρια στο Σαντιάγκο**
* Ξενάγηση την **Λισσαβώνα**,με το **Εθνικό Μουσείο Βασιλικών αμαξών**, τον **Πύργο Μπελέμ** και το **μοναστήρι των Ιερωνυμιτών**
* Επίσκεψη στη **Φάτιμα**, το τόπο με την μεγαλύτερη προσέλευση προσκυνητών παγκοσμίως
* Επίσκεψη στο **Αβέιρο** , την "Βενετία της Πορτογαλίας"
* Επίσκεψη στο Ε**θνικό Δάσος Μπουσάκο**
* Ξενάγηση στο **Πόρτο**, την δεύτερη μεγαλύτερη πόλη της Πορτογαλίας
* Ολοήμερη εκδρομή στην βόρεια επαρχία **Minho**
* Επίσκεψη στο **Όμπιντους** την πανέμορφη καστροπολιτεία, την ιστορική περιοχή της **Μπατάλια** και την **Ναζαρέ** από τα πιό ονομαστά τουριστικά θέρετρα της **Ασημένιας Ακτής**
* **Εμπειρότατος ελληνόφωνος συνοδός**
* **Εξαιρετικές απευθείας πτήσεις με την ποιότητα και την ασφάλεια της Aegean Airlines Αθήνα Λισσαβώνα και Πόρτο Αθήνα**

**1η μέρα: Αθήνα – Λισσαβώνα**

Συνάντηση στο αεροδρόμιο και απ΄ ευθείας πτήση για την Πορτογαλική πρωτεύουσα, την **επτάλοφη Λισσαβώνα (Lisboa-Λισμπόα).** Με το βλέμμα στραμμένο στην Αμερική και την πλάτη στην Ευρώπη η Λισσαβώνα, χτισμένη στις όχθες του ποταμού **Τάγου** (Rio Tejus-Ρίου Τέζους) είναι μιά σύγχρονη μητρόπολη, ιδιαίτερης ομορφιάς που διατηρεί την ατμόσφαιρα της άλλοτε αποικιακής υπερδύναμης. Με πολλά ανάκτορα, μοναστήρια, κάστρα, αλλά και υπερσύγχρονα κτήρια, καθώς και πανέμορφες λεωφόρους, πλατείες και δρόμους που διασχίζουν τα χαρακτηριστικά γραφικά τραμ. Η Λισσαβώνα είναι μιά από τις πιό ενδιαφέρουσες και πολυτραγουδισμένες πόλεις του κόσμου. Η πόλη με τη σκιά του μεγάλου της ποιητή Fernando Pessoa. Μεταφορά και τακτοποίηση στο ξενοδοχείο. Περίπατος και πρώτη γνωριμία με την πόλη.Διανυκτέρευση.

**2η μέρα: Λισσαβώνα. Ξενάγηση**

Η σημερινή μας ξενάγηση είναι αφιερωμένη στην πόλη και τα μνημεία της. Φεύγοντας από το ξενοδοχείο μας, θα διασχίσουμε την καταπράσινη "**Αβενίδα ντα Λιμπερτάδε" (Avenida da Liberdade-Λεωφόρο Ελευθερίας)** που τη στολίζουν κάποια από τα πιο ενδιαφέροντα κτήρια της Πορτογαλικής αρχιτεκτονικής. Θα συνεχίσουμε με τους δρόμους της **Κάτω Πόλης (Baixa-Μπάισα)** και θα κατευθυνθούμε γιά ένα σύντομο περίπατο στην ονομαστή **Αλφάμα (Alfama).** Στην πλαγιά, ανάμεσα στο Κάστρο και τον Τάγο, με στενά δρομάκια και γραφικά σπίτια που καλύπτονται από πολύχρωμα πλακάκια (azulejos-αζουλέζους). Στη συνέχεια, επισκεπτόμαστε το **Εθνικό Μουσείο Βασιλικών Αμαξών** που διαθέτει μιά μοναδική σε πολυτέλεια και πλούτο συλλογή αμαξών της βασιλικής οικογένειας από τα τέλη του 15ου έως τον 19ο αιώνα. Η συλλογή αυτή θεωρείται η πιό αξιόλογη στο είδος της παγκοσμίως και επιτρέπει στον επισκέπτη να γνωρίσει τόσο την εξέλιξη της τεχνολογίας στην κατασκευή τους, όσο και την επιρροή της τέχνης στον διάκοσμό τους. Συνεχίζουμε τη διαδρομή μας και κατευθυνόμαστε στην περιοχή **Μπελέιν (Belem-Βηθλεέμ).** Η πρώτη μας στάση είναι στις όχθες του Τάγου. Θα δούμε τον **Πύργο της Μπελέιν (Torre de Belém)** γνωστό και ως πύργο του Αγίου Βικεντίου, το Μνημείο των Ανακαλύψεων ( Padrão dos Descobrimentos), αλλά και το χάρτη στο δάπεδο, μπροστά στο **Μνημείο των Ανακαλύψεων** που απεικονίζει τις θαλάσσιες οδούς των Πορτογάλων θαλασσοπόρων κατά το 15ο και 16ο αιώνα. Τελευταία στάση μας, είναι το **Μοναστήρι των Ιερωνυμιτών (Mosteiro dos Jerόnimos)**, το εμβληματικό Μοναστήρι της Λισσαβώνας, το πιό σημαντικό μνημείο της δύναμης και του πλούτου της αποικιοκρατικής Πορτογαλίας που ολοκληρώθηκε με τα χρήματα του φόρου του πιπεριού!Το μοναστήρι ξεκίνησε να κτίζεται το 1501 και η κατασκευή του ολοκληρώθηκε έναν αιώνα αργότερα. Εδώ, πέρασε προσευχόμενος την τελευταία του βραδιά ο Βάσκο ντα Γκάμα, πριν από το μεγάλο του ταξίδι στην Ινδία. Αποτελεί το κορυφαίο δείγμα του μοναδικά Πορτογαλικού διακοσμητικού ρυθμού Μανουελίνο. Στο ναό του Μοναστηριού, τη **Santa Maria de Belem (την Παναγία της Βηθλεέμ)** βρίσκονται οι τάφοι των βασιλιά Μανουέλ Ι, του Βάσκο ντα Γκάμα, των ποιητών Λουί ντε Καμόες και Φερνάντο Πεσσόα. Μαζί με τον Πύργο της Μπελέιν ανήκουν στον κατάλογο της **UNESCO** με τα μνημεία παγκόσμιας πολιτιστικής κληρονομιάς. Η σημερινή μας ξενάγηση τελειώνει εδώ. Το πούλμαν επιστρέφει στο ξενοδοχείο έστω και γιά ένα άτομο. Εμείς σας προτείνουμε να παραμείνετε στην περιοχή, να την εξερευνήσετε και να την απολαύσετε αφού πρώτα γευθείτε τα ονομαστά γλυκά, τα **pasteis de Belem (παστέις ντε Μπελέιν)**, στο πιό γνωστό και ιστορικό ζαχαροπλαστείο που βρίσκεται εκεί. Το απόγευμα επισκεφθείτε το **κάστρο (Castelo de Sao Jorge-Καστέλου ντε Σάου Ζόρζε)** και περιπλανηθείτε στα σοκάκια της **Αλφάμα**. Κάντε βόλτες με το διάσημο τραμ 28. Για το βράδυ σας προτείνουμε να απολαύσετε τα παραδοσιακά πορτογαλικά τραγούδια **fado**, που έγιναν γνωστά σε όλο τον κόσμο από την Αmalia Rodrigues

**3η μέρα: Λισσαβώνα - Σίντρα - Κασκάις - Εστορίλ - Κάμπου ντα Ρόκα - Πάρκο των Εθνών**

Πρωινή αναχώρηση για μία ιδιαίτερα απολαυστική εκδρομή στα περίχωρα της Λισσαβώνας. Διασχίζοντας τους δρόμους του κοσμοπολίτικου **Εστορίλ (Estoril)** με τις πολυτελείς επαύλεις του και το διάσημο καζίνο , κάνουμε μία σύντομη επίσκεψη στο γειτονικό του **Κασκάις (Cascais),** κάποτε ψαροχώρι που το επέλεξε η βασιλική οικογένεια το 19ο αι. για θερινή κατοικία και σήμερα είναι δημοφιλές τουριστικό θέρετρο. Επόμενος σταθμός μας, η ρομαντική **Σίντρα (Sintra**), που συγκαταλέγεται στους θησαυρούς της Παγκόσμιας κληρονομιάς της **Unesco**. Η πόλη είναι γεμάτη παλάτια. Σύμβολό της είναι το **Palacio National de Sintra (το Εθνικό Παλάτι της Σίντρα)**, απ΄ όπου μπορούμε να ξεχυθούμε στην πόλη και να την απολαύσουμε. Θα συνεχίσουμε με μία επίσκεψη στο **Κάμπου ντα Ρόκα (Cabo da Roca)**, το ακρωτήρι που αποτελεί το δυτικότερο σημείο της Πορτογαλίας και της ηπειρωτικής Ευρώπης. Ο Πορτογάλος ποιητής Luis de Camoes το περιγράφει σαν "το μέρος όπου η γη τελειώνει και αρχίζει η θάλασα". Επιστροφή στη Λισσαβώνα. Αν το επιθυμείτε, μπορείτε ν αποβιβασθείτε στο **Πάρκο των Εθνών (Parque das Nacoes)**. Εδώ, θα δείτε το σύγχρονο πρόσωπο της Λισσαβώνας. Η ανάπλαση της περιοχής έγινε με αφορμή την διοργάνωση της παγκόσμιας έκθεσης (EXPO) του 1998, αφιερωμένη στους Ωκεανούς. Υπάρχουν υπερσύγχρονα κτήρια, χώροι συνεδρίων και εκθέσεων, μουσεία, ξενοδοχεία, χώροι τέχνης και παραστάσεων, ο εντυπωσιακός **Πύργος Βάσκο ντα Γκάμα** ύψους 145 μέτρων, το πιο ψηλό κτήριο της πόλης, η **γέφυρα Βάσκο ντα Γκάμα**, μία από τις μεγαλύτερες του κόσμου και το ονομαστό **ενυδρείο** **(Oceanario de Lisboa).** Κάντε τους περιπάτους σας, επισκεφθείτε το ενυδρείο, πάρτε το τελεφερίκ κι απολαύστε από ψηλά την περιοχή. Επιστροφή με Μετρό στο ξενοδοχείο (στάση Μετρό Oriente με την εντυπωσιακή οροφή του Καλατράβα). Διανυκτέρευση.

**4η μέρα Λισσαβώνα - Όμπιντους - Ναζαρέ - Μπατάλια - Φάτιμα – Κουίμπρα**

Πρωινή αναχώρηση για την Κουίμπρα. Πρώτη επίσκεψή μας το ΄**Ομπιντους (Obidos),** πανέμορφη καστροπολιτεία και τόπος δημιουργίας επώνυμων καλλιτεχνών. Εξ αιτίας της ομορφιάς του, δινόταν πάντα ως γαμήλιο δώρο στην εκάστοτε βασίλισσα. Επόμενη στάση μας στη **Ναζαρέ (Nazare)** ένα από τα πιό ονομαστά τουριστικά θέρετρα της **Ασημένιας Ακτής (Costa da Prata),** με μεγάλες αμμώδεις παραλίες, τα μεγάλα και κάποτε απειλητικά κύματα του Ατλαντικού και το γευστικό φαγητό στα πολυάριθμα εστιατόριά της. Συνεχίζουμε το ταξίδι μας, διασχίζοντας την ιστορική περιοχή της **Μπατάλια (Batalha**), γνωστή για τη μεγάλη ιστορική νίκη των Πορτογάλων κατά των Καστιλιάνων το 1385 στη μάχη της Αλτζουμπαρότα (Aljubarrota). Περνάμε μπροστά από το Μοναστήρι της **Santa Maria da Vitoria** που περιλαμβάνεται στον Κατάλογο Παγκόσμιας Κληρονομιάς της **UNESCO** και συνεχίζουμε για την τελευταία σημερινή μας στάση στη **Φάτιμα (Fatima**). Στη Φάτιμα, τρία μικρά βοσκόπουλα, στις 13 Μαϊου 1917 είπαν ότι είδαν ένα όραμα. Τους εμφανίστηκε η Παναγία. Τους ανήγγειλε πως θα εμφανιζόταν στο ίδιο σημείο κάθε 13 του μήνα, έως τον Οκτώβριο και τους έδωσε τρεις προφητείες. Παρά το ότι πολλοί αντικληρικαλιστές θεωρούν το Θαύμα της Φατίμα ως μία προσπάθεια της Καθολικής Εκκλησίας να ανακτήσει την απωλεσθείσα πολιτική της δύναμη, στα μέσα της δεκαετίας του 20, ο δικτάτορας Σαλαζάρ ενθάρρυνε το προσκύνημα. Σήμερα εκατομμύρια πιστοί συρρέουν στη Φάτιμα, αποφέροντας μεγάλο εισόδημα στην περιοχή. Θα επισκεφθούμε την Βασιλική της Φάτιμα, το Παρεκκλήσι των Εμφανίσεων, καθώς και την μοντέρνα Βασιλική της Αγίας Τριάδος, έργο του διαπρεπή Έλληνα αρχιτέκτονα Αλέξανδρου Τομπάζη. Συνεχίζουμε το ταξίδι μας και φθάνουμε στην Κουίμπρα. Πόλη κτισμένη στη μία πλευρά του πολυτραγουδισμένου **ποταμού Μοντέγκου** (Montego). Η πρώτη μας στάση θα είναι στην απέναντι όχθη της πόλης, στον προαύλιο χώρο της **Μονής Σάντα Κλάρα- α- Νόβα (Santa Clara-a-Nova)** προκειμένου ν απολαύσουμε τη θέα της Κουίμπρα και του Πανεπιστημίου της. Εκεί θα μιλήσουμε για την προστάτιδα Αγία της πόλης, την Αγία Ισαβέλλα, αλλά θα αναφερθούμε και στην τραγική ιστορία της Ινές ντε Κάστρο που έχει γίνει πηγή έμπνευσης για καλλιτέχνες πολλών αιώνων από τότε μέχρι σήμερα. Συνεχίζουμε, διασχίζοντας το ποτάμι και ανηφορίζοντας με το πούλμαν μας στο πιο ψηλό σημείο, στο λόφο της **Αλκασόβα** που βρίσκεται το **Πανεπιστήμιο**, ένα από τα παλαιότερα σε συνεχή λειτουργία στον κόσμο. Θα περιπλανηθούμε στους χώρους του κι έπειτα θα κατηφορίσουμε, μέσα από λιθόστρωτα σοκάκια και σκαλοπάτια, στο ιστορικό κέντρο της πόλης. Θα φτάσουμε ως το ναό της κάποτε μονής **Σάντα Κρούζ** (Santa Cruz-Τιμίου Σταυρού) όπου έχουν ταφεί οι δύο πρώτοι Πορτογάλοι βασιλείς. Η πόλη έχει έντονο το χρώμα της φοιτητικής παρουσίας και των ήχων μιας έντεχνης μορφής fado που τραγουδούν μόνον άντρες. Μεταφορά και τακτοποίηση στο ξενοδοχείο στην Κουίμπρα. Διανυκτέρευση.

## **5η μέρα: Κουίμπρα-Μπουσάκου-Αβέιρου-Πόρτο**

Πρωινή βόλτα στην **Κουίμπρα** και στην συνέχεια αναχωρούμε για το **Εθνικό Πάρκο Serra do Bussaco (Σέρα ντου Μπουσάκου)** που χαρακτηρίζεται Εθνικό Μνημείο της χώρας. Από τις αρχές του 17ου αι. Καρμελίτες μοναχοί είχαν χτίσει ένα μοναστήρι εδώ, ενώ ο Πάπας απαγόρευε την πρόσβαση των γυναικών. Οι μοναχοί φύτευαν δέντρα κι άλλα φυτά που οι Πορτογάλοι εξερευνητές έφεραν. Το 19ο αι. Βρετανοί και Πορτογάλοι έδωσαν μία ονομαστή μάχη κατά των στρατευμάτων του Ναπολέοντα που έτσι δεν έφτασαν στην Κουίμπρα. Λίγο αργότερα, το μοναστήρι έκλεισε. Ο Κάρολος,τελευταίος βασιλιάς της χώρας, διέταξε να γίνει εδώ ένα κυνηγετικό περίπτερο. Δεν πρόλαβε να το επισκεφθεί καθώς εξορίσθηκε. Τελικά, έγινε ένα πολυτελές πεντάστερο ξενοδοχείο. Αφού θαυμάσουμε την ομορφιά του πάρκου, κατευθυνόμαστε στο **Αβέιρου**. Μια πόλη που χάρη στα γραφικά της κανάλια, τις αψιδωτές της γέφυρες και τις παραδοσιακές βάρκες **"moliceiros"**, έγινε ευρύτερα γνωστή ως η "Βενετία της Πορτογαλίας".Επιβίβαση στο πούλμαν και κατευθυνόμαστε στον τελικό προορισμό της ημέρας, στο γραφικό **Πόρτου**. Τακτοποίηση στο ξενοδοχείο και διανυκτέρευση.

## **6η μέρα: Πόρτου ,Ξενάγηση**

## Το **Πόρτου** (Porto), η δεύτερη μεγαλύτερη πόλη της Πορτογαλίας μετά τη Λισσαβώνα, είναι χτισμένη αμφιθεατρικά, στη δεξιά όχθη του ποταμού **Ντόουρου** (Douro-χρυσοφόρου) και εκτείνεται σε όλο το μήκος της ακτής μέχρι την εκβολή του ποταμού στον ωκεανό. ΄Εχει ενταχθεί στον κατάλογο των Μνημείων Παγκόσμιας Κληρονομιάς της **UNESCO** από το 1996 και είναι μία πόλη που κλέβει τις εντυπώσεις! Θα κάνουμε την αναγνώριση της πόλης με το πούλμαν μας, ξεκινώντας από το ιστορικό κέντρο της και συνεχίζοντας προς τον ποταμό. Θα μιλήσουμε για τα γεφύρια του, την ιστορία της πόλης, θα χαρούμε τα γραφικά σπίτια, τα ιδιαίτερα ποταμόπλοια, τα **barcos rabelos** και στη συνέχεια θα επισκεφθούμε το **Παλάτι Μπόλσα (Palácio da Bolsa)**. Αυτό κατασκευάστηκε από τους εμπόρους της πόλης το 1842, γιά να φιλοξενήσει την εμπορική τους ένωση και το εμπορικό δικαστήριο, εξελίχθηκε σε χρηματιστήριο (Bolsa) ενώ σήμερα διατίθεται για γιορτές, τελετές και ξεναγήσεις. Στη συνέχεια θα επισκεφθούμε το χρυσοφόρο **Ναό του Αγίου Φραγκίσκου** (Igreja de Sao Francisco) και θα τελειώσουμε την ξενάγησή μας στην απέναντι από το Πόρτου ακτή του ποταμού, στη **Βίλα Νόβα ντε Γκάια (Villa Nova de Gaia).** **Προαιρετική** επίσκεψη σε οινοποιείο για να δοκιμάσουμε το διάσημο ομώνυμο κρασί (Vinho Porto). Επιστροφή στο ξενοδοχείο. Διανυκτέρευση.

**7η μέρα: Πόρτου-Σαντιάγκο ντε Κομποστέλα-Σάντα Λουζία-Βιάνα ντου Καστέλου-Πόρτο**

Η σημερινή ημέρα, αποτελεί μία έκπληξη! Θα αφήσουμε για λίγες ώρες την Πορτογαλία και θα περάσουμε στην **γειτονική Ισπανία**, προκειμένου να επισκεφθούμε το **Σαντιάγκο ντε Κομποστέλα,** την πόλη για την οποία χιλιάδες οδοιπόροι και προσκυνητές από όλο τον κόσμο οδοιπορούν για να την γνωρίσουν ή να προσκυνήσουν σε αυτό το τόσο μεγάλο Καθολικό πορσκύνημα, αλλά και τόσο διαφορετικό από την Πορτογαλική Παναγία της Φάτιμα. Αφού διασχίσουμε καταπράσινες περιοχές και όμορφα χωριά της Βόρειας Πορτογαλίας, απολαύσουμε τα ιδιαίτερα **espigueiros** (εσπιγκέιρους) , σιταποθήκες του 18ου και 19ου αιώνα, θα φθάσουμε στον **Άγιο Ιάκωβο της Κομποστέλα** . Δεν θα έχουμε βαδίσει τον Δρόμο του Αγίου Ιακώβου (o Camino de Santiago) , αλλά θα έχουμε την ευκαιρία να περπατήσουμε για λίγες ώρες μια πόλη προσκύνημα που αποπνέει χαρά και αισιοδοξία! Το μεσημέρι θα γευματίσουμε σε τοπικό εστιατόριο στο **Σαντιάγκο Ντε Κομποστέλα** . Επιστροφή και πάλι στην Πορτογαλία, με στάσεις στην **Santa Luzia (Σάντα Λουζία),** εκκλησάκι σε λόφο με εξαιρετική θέα στον ωκεανό και μία ακόμη για περίπατο και καφέ στην γραφική και παραδοσιακή **Viana do** Castelo (Βιάνα ντου Καστέλου). Καταλήγουμε με τις ωραιότερες εντυπώσεις και πάλι στο Πόρτου. Διανυκτέρευση.

## **8η μέρα: Πόρτου-Μπράγκα-Γκιμαράες-Πόρτου**

Δύο ξεχωριστές πρωτεύουσες της χώρας θα γνωρίσουμε σήμερα στην βόρεια επαρχία Minho (Μίνιου). Την επαρχία που παράγει το ονομαστό τοπικό αφρώδες κρασί, το **βίνιου βέρδε (Vinho Verde-πράσινο κρασί).** Θα ξεκινήσουμε από το πιο εκπληκτικό θρησκευτικό ιερό της Πορτογαλίας, το **Μπον Ζεζούς ντου Μόντε ( Bom Jesus do Monte-Καλό Ιησού του Βουνού)**, 6 χλμ Ανατολικά της **Μπράγκα**. Θ απολαύσουμε την υπέροχη φύση, την πανοραμική θέα, αλλά κυρίως, τη μοναδική μνημειακή σκάλα από γρανίτη με τα παρεκκλήσια της Σταύρωσης του Χριστού. Θα συνεχίσουμε με την **Μπράγκα** (Braga) τη θρησκευτική Πρωτεύουσα της Πορτογαλίας και τον Καθεδρικό της ναό. Μια πόλη ευρύχωρη, με φαρδείς δρόμους και πολλά σιντριβάνια. Η σημερινή περιήγησή μας θα ολοκληρωθεί με μία επίσκεψη στο **Γκιμαράες**, το "λίκνο" του Πορτογαλικού ΄Εθνους και πρώτη πρωτεύουσα της χώρας. Θα κάνουμε περίπατο εντοπίζοντας τον πύργο στον οποίο (λένε ότι) γεννήθηκε ο Δον Αφόνσου Ενρίκες, ο πρώτος βασιλιάς της Πορτογαλίας, την εκκλησία που βαφτίστηκε, το κάστρο παλάτι του Δούκα της Μπραγκάνσα και το ιστορικό κέντρο της πόλης. Μεταφορά στο αεροδρόμιο για την πτήση επιστροφής μας στην Αθήνα.

## **9η ημέρα: Πόρτο-Αθήνα**

Άφιξη νωρίς το πρωί στο αεροδρόμιο της Αθήνας . Σίγουρα θα ονειρευόμαστε το επόμενο ταξίδι σ αυτήν την εκπληκτική χώρα!

## Σημείωση: Για την καλύτερη εκτέλεση του προγράμματος η ροή μπορεί να

## διαφοροποιηθεί χωρίς όμως να παραλειφθεί κάτι.

|  |  |
| --- | --- |
| ΤΙΜΗ ΚΑΤΑ ΑΤΟΜΟ | 16,23,30 ΙΟΥΛΙΟΥ  06,13,20,27 ΑΥΓΟΥΣΤΟΥ  ΞΕΝΟΔΟΧΕΙΑ:  Λισσαβώνα : Hotel Fontana Park 4\*  Κοίμπρα: Hotel Dona Ines 4\*  Πόρτο: Hotel Crowne Plaza 5\* |
| ΔΙΚΛΙΝΟ | **955€** |
| ΜΟΝΟΚΛΙΝΟ | **1.275€** |
| ΠΑΙΔΙΚΟ | **895€** |
| ΦΟΡΟΙ | **225€** |

**ΠΛΑΝΟ ΠΤΗΣΕΩΝ Α**

|  |  |  |  |
| --- | --- | --- | --- |
|  | ΠΑΝΟΡΑΜΑ ΠΟΡΤΟΓΑΛΙΑΣ 9 ΗΜΕΡΕΣ AEGEAN :  16,23,30 ΙΟΥΛΙΟΥ  06,13,20,27 ΑΥΓΟΥΣΤΟΥ | | |
|  | Α3720 | ΑΤΗ LIS | 08:30-11:00 |
|  | A3725 | OPO ATH | 00:40-06:25 |

## **Περιλαμβάνονται:**

## Αεροπορικά εισιτήρια οικονομικής θέσης **Αθήνα-Λισσαβώνα & Πόρτο-Αθήνα** με **απευθείας πτήσεις της Aegean Airlines**

## 1 αποσκευή 23 κιλών και 1 χειραποσκευή 8 κιλών ανά επιβάτη

## Διαμονή σε επιλεγμένα ξενοδοχεία 4\* & 5\* αστέρων

## Πρωινό μπουφέ καθημερινά

## Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.

* **Δώρο** **η εκδρομή Σίντρα -Κασκάις-Εστορίλ-Κάμπο Ντα Ρόκα**
* **Δώρο η εκδρομή Σαντιάγκο ντε Κομποστέλα-Σάντα Λουζία-Βιάνα ντου Καστέλου στην γειτονική Ισπανία**
* **Δώρο γεύμα σε τοπικό παραδοσιακό εστιατόριο στο Σαντιάγκο ντε Κομποστέλα**
* Επίσημος ελληνόφωνος ξεναγός /συνοδός του γραφείου μας
* Ενημερωτικά έντυπα / χάρτες
* Φ.Π.Α.
* Ασφάλεια αστικής ευθύνης

## **Δεν περιλαμβάνονται :**

* Είσοδοι σε μουσεία, μνημεία και λοιπά αξιοθέατα
* Ο δημοτικός φόρος στα ξενοδοχεία
* Φόροι αεροδρομίων, επίναυλοι καυσίμων, και ασφάλεια COVID για ταξιδιώτες έως 75 ετών : **225€**
* Ότι ρητά δεν αναφέρεται στο πρόγραμμα ή αναφέρεται ως προαιρετικό